कंपनी के बोर्ड ने मंजूरी दी, HDFC ग्रुप के बाद फाइनेंशियल सेक्टर में दूसरी बड़ी डील
IDFC फर्स्ट बैंक के बोर्ड ने IDFC लिमिटेड और IDFC फाइनेंशियल होल्डिंग कंपनी के मर्जर सोमवार को मंजूरी दे दी है। हाउसिंग डेवलपमेंट फाइनेंस कॉर्पोरेशन (HDFC) ग्रुप के मर्जर के 3 दिन बाद फाइनेंशियल सेक्टर में यह दूसरी बड़ी मर्जर डील है।
IDFC फर्स्ट बैंक के बोर्ड ने IDFC लिमिटेड और IDFC फाइनेंशियल होल्डिंग कंपनी के मर्जर को मंजूरी दे दी है। हाउसिंग डेवलपमेंट फाइनेंस कॉर्पोरेशन (HDFC) ग्रुप के मर्जर के 3 दिन बाद फाइनेंशियल सेक्टर में यह दूसरी बड़ी मर्जर डील है।
IDFC फर्स्ट बैंक ने सोमवार को एक एक्सचेंज फाइलिंग में इसकी जानकारी दी है। ये मर्जर इस साल पूरा हो जाएगा। हालांकि, मर्जर RBI, SEBI, CCI, NCLT, BSE, NSE और अन्य रेगुलेटरी अथॉरिटी और संबंधित मंजूरी के अधीन है।
इस मर्जर के बाद IDFC फर्स्ट बैंक में IDFC की हिस्सेदारी खत्म हो जाएगी। अभी IDFC लिमिटेड के पास IDFC फर्स्ट बैंक में लगभग 40% हिस्सेदारी है।
IDFC फर्स्ट बैंक के चेयरपर्सन संजीव चौधरी ने कहा, 'हम अपने लॉन्ग टर्म विजन की दिशा में और आने वाले सालों में सस्टेनेबल शेयरहोल्डर्स वैल्यू बनाने के लिए अपनी विकास यात्रा के अगले चरण की शुरुआत कर रहे हैं।'
इससे पहले 21 मार्च को IDFC लिमिटेड और IDFC फाइनेंशियल होल्डिंग कंपनी लिमिटेड ने बैंक के साथ विलय के लिए शेयर एक्सचेंज रेश्यो पर निष्पक्ष राय के लिए एक्सिस कैपिटल लिमिटेड को नियुक्त किया था।
52 हफ्ते के हाईएस्ट लेवल पर पहुंचे शेयर
सोमवार को IDFC के शेयर 52 हफ्ते के हाईएस्ट लेवल पर पहुंच गए। स्टॉक 6.3% बढ़कर 109.20 रुपए पर बंद हुआ। IDFC फर्स्ट बैंक के शेयर 3% बढ़त के साथ 81.95 रुपए पर बंद हुए। कंपनी के शेयर में बढ़ोतरी इस मर्जर को ही माना जा रहा है। मर्जर के बाद बैंक के प्रति शेयर स्टैंडअलोन बुक वैल्यू में 4.9% की बढ़ोतरी होगी।
क्यों हो रहा मर्जर?
मर्जर के पीछे का मकसद कॉरपोरेट स्ट्रक्चर को आसान बनाना है। इसके बाद IDFC, IDFC फर्स्ट बैंक और IDFC फर्स्ट फाइनेंशियल होल्डिंग कंपनी मिलकर एक कंपनी बन जाएंगे। IDFC फर्स्ट बैंक ने एक्सचेंज को भेजे नोटिस में कहा, 'मर्जर से IDFC लिमिटेड के शेयरहोल्डर्स सीधे IDFC फर्स्ट बैंक के शेयरहोल्डर बन जाएंगे। इससे शेयरहोल्डिंग स्ट्रक्चर आसान हो जाएगा।'
शेयरहोल्डर्स को क्या मिलेगा?
IDFC लिमिटेड और IDFC फर्स्ट बैंक के मर्जर को मंजूरी मिलने के साथ शेयरहोल्डर्स के लिए स्कीम तय कर दी गई है। इसके तहत मर्जर का अनुपात 155:100 तय किया गया है। यानी IDFC लिमिटेड के शेयरहोल्डर्स को प्रत्येक 100 शेयर के लिए IDFC फर्स्ट बैंक के 155 शेयर मिलेंगे।
दोनों कंपनियों की फाइनेंशियल कंडीशन 
IDFC फर्स्ट बैंक के अनुसार, मार्च के अंत तक IDFC फर्स्ट बैंक की कुल संपत्ति 2.4 लाख करोड़ रुपए और टर्न ओवर 27,194.51 करोड़ रुपए था। वित्तीय वर्ष 2023 (FY23) के लिए बैंक ने 2437.13 करोड़ रुपए का शुद्ध लाभ दर्ज किया है। वहीं IDFC लिमिटेड की कुल संपत्ति 9,570.64 करोड़ रुपए और कारोबार 2,076 करोड़ रुपए था।
1 जुलाई को मर्ज हुए थे HDFC और HDFC बैंक
इससे पहले HDFC और HDFC बैंक 1 जुलाई को मर्ज हुए थे। इसके साथ ही देश की पहली होम फाइनेंस कंपनी HDFC का अस्तित्व खत्म हो गया। HDFC के शेयर की डीलिस्टिंग 13 जुलाई से इफेक्टिव हो जाएगी। यानी इस तारीख से हाउसिंग फाइनेंस कंपनी के शेयर स्टॉक एक्सचेंज से हट जाएंगे। संयुक्त कंपनी के शेयर 17 जुलाई से ट्रेड होंगे।
